تورکیه پرزیدنت رجب طیب اردوغان، 'یئنی ایپک یولو"نون آسیانی، آوروپانی، آفریقانی و حتی جنوبی آمریکانی بیر-بیرینه باغلاما هدفیله گله‌جه‌یه دامغا ووراجاغینا ایناندیغینی سؤیله‌دی.
چین‌ین پایتختی پکن‌ین ائو صاحب‌لیگی ائتدیگی "قورشاق و یول فورومونون آچیلیش مراسیمینده اهمیت‌لی مساژلار وئرن پرزیدنت اردوغان، 'یئنی ایپک یولو" مسیریندکی اؤلکه‌لرین آلت یاپی پلان‌لاری‌نین و تکنیکی ایستاندارد‌لاری‌نین یوکسلدیلمسی‌نین، قاره‌ لرآراسی اؤلچکده خصوصیله قارا، دنیز و هاوا یولو کوریدورلاری‌نین اینکیشاف ائتدیریلمه‌سینه قاتقی تامین ائدجگینه دقت چکدی.
آسیا و آوروپانین کسیشمه نقطه‌سینده اولان تورکیه‌نین، اؤزل جوغرافی قونومویلا ایپک یولو جوغرافیاسی‌نین قاباقدا گلن اؤلکه‌لرین‌دن بیری اولدوغونو وورغولایان اردوغان، بون‌لاری سؤیله‌دی:
"چین‌ین، ایپک یولو ایقتیصادی کوریدورو تلاشی، اؤلکه‌میزین آوروپانین آنادولو اوزرین‌دن اورتا آسیایا و اورا‌دان دا چینه باغلانماسینی هدفله‌ین اورتا کوریدور پروژه سی ایله اینتقره اولور. بیلیندیگی کیمی اورتا کوریدور، تورکیه‌دن گورجوستان و آذربایجانا یؤنه‌لن اورا‌دان خزر دنیزینی آشا‌راق، تورکمنیستان، قازاقیستان، اؤزبکیستانی کئچن، افغانیستان و پاکیستانی دا ایچه‌ره‌جک شکیلده چین‌ده قورتولان بیر تیجارت یولو پروژه‌‌سی‌دیر. بیز بو چرچیوه‌ده چینله و دیگر مسیر اؤلکه‌لریله بیرلیکده حرکت ائتمک ایستییریک.
اردوغان، باکی-تفلیسی-قارص دمیر یولو پروژه‌نین بیر نئچه آیدا فعالیته کئچمسیله اورتا کوریدورون اهمیت‌لی بیر آیاغی‌نین تاماملانمیش اولاجاغینا دقتی چکدی.
پرزیدنت اردوغان، بو تاریخی پروژه‌نی، چین‌لی‌لرله بیرلیکده رئال‌لاش‌دیرماق‌دان ممنونیت دویدوق‌لارینی ایفاده ائتدی.
